Fiona (Shrek). Fiona DreamWorks studiyasi yaratgan "Shrek" franshizasidagi xayoliy qahramondir. Ushbu personaj birinchi marta "Shrek" (2001) animatsion filmida paydo boʻlgan. Franshizaning asosiy qahramonlaridan biri hisoblanadi. Fiona birinchi filmda goʻzal malika boʻladi. Kechasi esa yashil rangli maxluqqa aylanadi. Biroq, Shrekni sevib qolganidan soʻng, u bilan birga boʻlish uchun oʻz xohishi bilan umrbodga maxluqqa aylanadi. U "Shrek 2" (2004) filmida eri boʻlgan Shrekni ota-onasiga tanishtiradi. "Shrek the Third" (2007) filmida ona boʻladi. "Shrek Forever After" (2010) filmida esa uni yengilmas jangchi qiyofasida koʻrish mumkin.